Parada gněśeńkow 

Erika Janowa      
Na, na, na,

gněśeńka!

Same lube gněśeńka!

Halo, my smy wšykne how,

mamy telik gněśeńkow.

Kužde góle pokažo, 

swójo małe lubańko.

1. góle: 

Pśecej, gaž ja sama som, 

pópowědam z barikom.

2. góle: 

Měj se dawno znajomej.

kuždy źeń se gněśimej.

3. góle: 

Mě se wjelgin spódoba

mója mała kócycka.

4. góle: 

Mój pjas njejo wjeliki,

nikomu nic njecyni.

5. góle: 

Ja som taka małučka

ako mója nałpicka,

6. góle: 

"Dino" ze mnu spikat źo,

wón tek wjelgin luby jo.

7. góle: 

Krokodil jo zubaty, 

ale nikul kusaty.

Na, na, na ,

gněśeńka!

Same lube gněśenka!

